Herning, 21. marts 2019

**PSA trillinger vinder Årets Varebil 2019**

**Titlen som Årets Varebil i Danmark 2019 blev offentliggjort ved åbning af Transportmessen i Herning. Præcis som ved den internationale kåring løb Citroën Berlingo Van, Peugeot Partner Van og Opel Combo Van, der betragtes som ”søsterbiler”, afsted med sejren.**

Med 20 point ned til de 2 elektriske søsterbiler, MAN eTGE og VW eCrafter, der løb med andenpladsen, vandt PSA trillingerne med 65 point. På en tredjeplads kom den nye Mercedes-Benz Sprinter, som fik 37 point.

Blik for udvikling af biler, der efterlever de stadigt stigende krav til varebilernes størrelse og lasteevne var én af begrundelserne for valget af vinderne. Ligeledes omtales den høje kvalitet, gode kørekomfort og muligheden for en bred vifte af sikkerhedsudstyr. Andreas Lang Hedegaard fremhæver især surround rear vision, som en vigtig nyhed, der sikrer de bløde trafikanter i de blinde vinkler.

Kåringen foregik i Herning foran de 5 finalebiler.

**Årets Varebil i Danmark 2019**

1. Citroen Berlingo, Opel Combo, Peugeot Partner 65 point
2. MAN e-TGE, VW e-Crafter 45 point
3. Mercedes Sprinter 37 point
4. Toyota RAV4 27 point
5. Ford Transit Connect 26 point

**MERE SIKKERHED – igen det nye benchmark**

PSA trillingerne er en vigtig aktør i segmentet, og med en række innovationer er PSA målrettet (og med succes) gået efter at blive på tronen af alsidighed, anvendelighed og med det primære formål – at gøre dagligdagen nemmere for de professionelle. Som noget helt nyt i segmentet går de foran med innovative tiltag som **Overload indicator**, der er en indbygget sikkerheds funktion, der informerer, når den tilladte lasteevne bliver overskredet. Systemet aktiveres automatisk ved start, men kan ligeledes aktiveres manuelt ved parkering. Systemet giver naturligvis sikkerhed i forhold til at minimere risikoen for bøder og de potentielle skader, der kan ske ved at overlaste køretøjet, som fx punktering og evt. tab af kontrol over køretøjet eller at det reagerer anderledes end forventet. Men ligeledes kan det forhindre overforbrug af brændstof og slid. **Surround rear vision** er et andet system, hvor PSA er firstmover på at øge sikkerheden i segmentet. Systemet giver føreren øget overblik over omgivelserne via de 2 kamaraer placeret hhv. på sidespejlet i passagersiden og på bagenden af bilen, der så vises på den 5” skærm i bakspejlet. Systemet er det, der populært kaldes win-win, da det er udviklet til at forhindre de blinde vinkler, der ellers er en klassisk risiko med kørsel i lukkede varebiler, men som mange professionelle ønsker, da de ofte fragter værdifulde genstande og værktøj, der kan være mere værd end bilen selv. Og derfor er meget udsat for tyveri i biler med ruder. Med denne løsning, kan føreren opretholde det gode udsyn hele vejen rundt om bilen og samtidig beskytte lasten optimalt.

**STÆRK KARAKTER og det bedste fra to verdener**

Alle de 3 søsterbiler er blevet meget mere maskuline og SUV-agtige i udtrykket samtidig med, at de bibeholder den velkendte og roste plads i varerummet. Dette er muligt takket være den nye platform, der er en kombination af den populære EMP2 platform til fronten og platformen fra de tidligere Citroën og Peugeot-modeller. Hvilket gør det muligt at skabe en ny og højere front med et kortere udhæng, der ikke bare øger det maskuline udtryk, men også sikkerheden samt manøvredygtigheden. Mens man har beholdt det super rummelige lastrum.

Den kommer i to størrelser: M og XL med hhv. længder på 4.40 m og 4,75 m. Som i Danmark er tilpasset resten af varebilsprogrammet og kaldes L1 og L2 og kan laste hhv. 3,3 og 3,9 m3, samt en lasteevne på helt op til 1000kg, der er ledende i segmentet.

**EFFEKTIVE og sparsommelige motorer**

Den nye platform skaber mulighed for en nyudviklet og let konstruktion og i kombination med af den seneste generation af effektive motorer giver det fordele af besparelser på både brændstoføkonomi og CO2 udledning. Kombineret med en række effektive motorer, der alle naturligvis lever op til nyeste standarder og certificeringer.

De nye PSA biler kommer med følgende motorer:

* Benzin versioner:
	+ PureTech 110 S&S med manuel 6-trins gearkasse
	+ PureTech 130 S&S EAT8\* tilgængelig fra anden halvdel af 2019
* Diesel versioner
	+ BlueHDi 75 med manuel 5-trins gearkasse
	+ BlueHDi 100 S&S med manuel 5-trins gearkasse
	+ BlueHDi 130 S&S med manuel 6-trins gearkasse eller EAT8

**FAKTABOKS**

Længde: L1: 4.40 m. / L2: 4.75 m

Bredde: 1,85 m (2,10 m med sidespejle)

Højde: min.1,80 i L1 versionen (uden tagbøjler / min 1.85 i L2 versionen

Lastrum: L1: 3,3 m3 / L2: 3.9m3 (med Extenso® Cab op til 3,8m3 i L1 / 4,4 m3 i L2)

Lasteevne: op til 1.000 kg

Trækevne: 1.500 kg

Indvendig brugbar længde: L1: 1.81 m. / L2: 2.16 m

**NY BERLINGO på det danske marked**

Den nye Berlingo som varebil findes med et højt niveau af udstyr som standard. Hvilket også giver positive forventninger hos den danske importør. Især har man høje forventninger til den 100hk diesel i L1 Proffline varianten med masser af udstyr, som ellers normalt kun findes i personbilerne. Fx kommer den med elektrisk parkeringsbremse, fartpilot med fartbegrænser, Lane Keep assist, Active Emergency Brake, tågeforlygter med drejelysfunktion, parkeringssensorer bag, 8" Touchscreen Radio med Apple Carplay & Mirrorscreen, Regn- og lyssensor, Magic Wash viskerfunktion og meget mere.

Ydermere har man skruet et yderst attraktivt leasingtilbud sammen på den 75 hk BlueHdi og en månedlig ydelse for bare kr.1145,- eller for bare kr. 200,- mere pr måned og ligeledes kr.10.000,- i førstegangsydelse (ekskl. moms)

Læs mere om de mange forskellige varianter og tilbud på: <https://ls.citroen.dk/citroen-varebiler/berlingo-van/>

**Allerede succes for PEUGEOT PARTNER VAN**

Den nye PEUGEOT PARTNER VAN blev introduceret på det danske marked i starten af 2019 og har allerede oplevet stor succes. Den findes i ikke mindre end fire varianter, hvilket betyder, at den fleksible PARTNER VAN opfylder mange forskellige transportbehov. ULTIMATE versionen er til kunden, som søger ultimativ komfort, mens GRIP er løsningen for dem, der skal færdes i al slags terræn. Hvis man har fokus på totaløkonomien og ren funktionalitet er et godt bud enten ZAP eller PLUS versionerne, der giver meget værdi for pengene.

PEUGEOT PARTNER VAN fås fra 104.990 kr. ekskl. moms., eller den kan leases fra 1.245 kr./mdr.

Læs mere om PEUGEOT PARTNER VAN på: <https://www.peugeot.dk/varebiler/modeller/ny-partner/>

**NY Opel Combo Van kører ind på det danske marked til sommer**

Den nye Opel Combo Van er endnu ikke introduceret på det danske marked, men den forventes at være tilgængelig til sommer. Den vil som udgangspunkt blive tilbudt i to forskellige versioner: Niveau 1 – Essentia og niveau 2 – Enjoy. Combo Van vil som den eneste af varebilstrillingerne kunne fås med bl.a. varme i rattet og indfarvet forkofanger.

Priserne er endnu ikke fastlagte, men vil ligge på niveau med Berlingo Van-priserne.